สุรินทร์ ภาคศิริ

สุรินทร์ ภาคศิริ เป็นศิลปินมรดกอีสาน (ประพันธ์เพลง) ประจำปี พ.ศ. 2551 เป็นนักแต่งเพลงในแนวเพลงลูกทุ่งอีสานที่มีชื่อเสียงคนหนึ่งของประเทศไทย เป็นที่รู้จักจากเพลง หนาวลมที่เรณู ขับร้องโดยศรคีรี ศรีประจวบ อีสานลำเพลิน ขับร้องโดยอังคนางค์ คุณไชย และ วอนลมฝากรัก ขับร้องโดยบุปผา สายชล และยังมีผลงานประพันธ์เพลงให้นักร้องลูกทุ่งอีกเป็นจำนวนมาก และยังเป็นพิธีกร และที่ปรึกษาของรายการสารพันลั่นทุ่ง (บางเขน) ทางสถานีโทรทัศน์ไทยพีบีเอส

**ประวัติ**
สุรินทร์ ภาคศิริ มีชื่อเกิดว่า ชานนท์ ภาคศิริ เกิดเมื่อวันที่ 18 ธันวาคม พ.ศ. 2485 ที่ตำบลกุดเชียงหมี อำเภออำนาจเจริญ จังหวัดอุบลราชธานี (ปัจจุบันแยกตัวออกมาเป็นจังหวัดอำนาจเจริญ) จบการศึกษาชั้นมัธยมศึกษาตอนปลายจากโรงเรียนอำนาจเจริญ เมื่อ พ.ศ. 2503 
เขามีพรสวรรค์ด้านการประพันธ์เพลงและร้อยแก้วต่างๆ มาตั้งแต่เยาว์วัย เนื่องจากเขาได้มีโอกาสเรียนรู้จากคณะละครอุลิตราตรีศิลป์และคณะเทพศิลป์ 2 ซึ่งไปทำการแสดงที่บ้านเกิดของเขาขณะเขากำลังศึกษาอยู่ชั้นมัธยมศึกษาปีที่ 3 จากนั้นเขาจึงเริ่มแต่งคำประพันธ์ นิยาย เรื่องสั้น และยังแต่งเพลงเชียร์กีฬาให้กับทางโรงเรียนอีกด้วย

**การเสียชีวิต**
สุรินทร์ ได้ล้มป่วยและเข้ารักษาตัวที่โรงพยาบาล กระทั่งจากไปอย่างสงบ เมื่อวันที่ 24 กุมภาพันธ์ พ.ศ. 2565

**เส้นทางนักแต่งเพลง**
เมื่อจบการศึกษาชั้นมัธยมศึกษาตอนปลาย สุรินทร์ได้มุ่งหน้าเข้าสู่กรุงเทพมหานครเพื่อทำตามความฝันเนื่องจากมีอุปสรรคและขาดโอกาสการศึกษาต่อจึงไปอยู่ที่วัดนรนารถสุนทริการามโดยได้รับความช่วยเหลือจากพระที่วัดดังกล่าว ระหว่างนี้เขาได้ฝึกการเป็นนักร้องและนักแต่งเพลงจนกระทั่งไปฝากตัวเป็นศิษย์ของก.แก้วประเสริฐ จากนั้นก็ไปสอบเข้าเป็นข้าราชการประจำกรมราชทัณฑ์ ทำให้เขาไม่ได้มีผลงานด้านการร้องเพลงอีก เขามุ่งกับงานราชการประกอบกับเป็นนักแต่งเพลงจึงทำให้เขาได้มีโอกาสประพันธ์เพลงให้กับนักร้องลูกทุ่งในสมัยนั้น โดยผลงานชิ้นแรกคือ คนขี้หึง ขับร้องโดยชื่นกมล ชื่นฤทัย ต่อด้วย คนขี้งอน ขับร้องโดยไพรวัลย์ ลูกเพชร ตามด้วย เมษาอาลัย และ เต้ยเกี้ยวสาว ตามลำดับ หลังจากนั้นเขาก็มีผลงานแต่งเพลงให้กับศิลปินท่านอื่นอีกมากมาย อาทิ สายัณห์ สัญญา ยอดรัก สลักใจ ศักดิ์ศรี ศรีอักษร ไพรินร์ พรพิบูลย์ สนธิ สมมาตร กาเหว่า เสียงทอง ศรคีรี ศรีประจวบ ชาย เมืองสิงห์ รอยัลสไปรท์ ศรชัย เมฆวิเชียร ศักดิ์สยาม เพชรชมภู ดาว บ้านดอน บรรจบ​ เจริญ​พร เอ๋ พจนา เป็นต้น
ใน พ.ศ. 2534 เขาได้รับรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในงานกึ่งศตวรรษเพลงลูกทุ่งไทย ครั้งที่ 2 จากเพลง ทุ่งกุลาร้องไห้ ขับร้องโดยศักดิ์สยาม เพชรชมภู

**ตัวอย่างผลงานประพันธ์เพลง**
 บ่อยครั้งที่สายัณห์อกหัก (สายัณห์ สัญญา)- หนาวลมที่เรณู (สายัณห์ สัญญา)- หนุ่มพเนจร (สายัณห์ สัญญา)- ช้ำหรือยัง (สายัณห์ สัญญา)- รักคนชื่อเพ็ญ (สายัณห์ สัญญา)- สาวเมืองสองแคว (สายัณห์ สัญญา)- บ้องกัญชา (ศรเพชร ศรสุพรรณ)- บางกอกเมืองหลวง (ศรเพชร ศรสุพรรณ)- คิดดีแล้วหรือ (ยอดรัก สลักใจ)- ทหารเกณฑ์ผลัดสอง (ศรชัย เมฆวิเชียร)- เสียงแคนค่อนคืน (ศรชัย เมฆวิเชียร)- ชีวิตสามล้อ (ยอดรัก สลักใจ)- หนุ่ม นปข (สนธิ สมมาตร)- แก่นนคร (สนธิ สมมาตร)- กางเกงขาสั้น (สนธิ สมมาตร)- ภูพานสะอื้น (สนธิ สมมาตร)- สวรรค์อีสาน (สนธิ สมมาตร)- ลูกทุ่งคนยาก (สนธิ สมมาตร)- หอมกลิ่นดอกคำใต้ (สนธิ สมมาตร)- ทุ่งกุลาร้องไห้ (ศักดิ์สยาม เพชรชมภู)- อส. รอรัก (ศักดิ์สยาม เพชรชมภู)- แก้มแดงอ่องต่อง (ยอดรัก สลักใจ)- นักร้องพ่อลูกอ่อน (ยอดรัก สลักใจ)- นิราศเวียงเหนือ (ยอดรัก สลักใจ)- โกนจุกสิงโต (เพลิน พรหมแดน)- คนงามแสนงอน (ชาย เมืองสิงห์)- ทะเลาะกันทําไม (สดใส รุ่งโพธิ์ทอง)- บางกอกหลอกลวง (สดใส รุ่งโพธิ์ทอง)- แม่ค้าผลไม้ (ยอดรัก สลักใจ)- รักมันๆ (ยอดรัก สลักใจ)- ง้อรัก (ยอดรัก สลักใจ)- ลาอิสาน (ยอดรัก สลักใจ)- สิ้นสั่งจากไป (ยอดรัก สลักใจ)- หนุ่มตังเกเร่รัก (ยอดรัก สลักใจ)- ช้ำแล้วหรือ (สนธิ สมมาตร)- หนุ่มกระเป๋า (เอกราช สุวรรณภูมิ)- ไม่นานเกินรอ (สันติ ดวงสว่าง)- สี่ปีที่กินน้ำตา (สันติ ดวงสว่าง)- ข่าวฝากจากแม่ (สันติ ดวงสว่าง)- จดหมายพ่ายโทรศัพท์ (สันติ ดวงสว่าง)- ข่าวเศร้าจาก 7 สี (สันติ ดวงสว่าง)- ไอ้หนุ่ม ร.ฟ.ท. (สันติ ดวงสว่าง)- ผ้าขาวม้า (รอยัลสไปรท์)- ทำใจไม่ได้ (นคร มีโชคชัย)- หลอกพี่ให้ช้ำ (นคร มีโชคชัย)- แตงโมยโสธร (นคร มีโชคชัย)- ตะวันขึ้นที่โขงเจียม (เอ๋ พจนา)- ลำเลาะทุ่ง (ไวพจน์ เพชรสุพรรณ)- แถมให้ก็บ่เอา (เฉลิมพล มาลาคำ)- ว่างบ่เจ้านาย (เฉลิมพล มาลาคำ)- โคราชกันเอง (เฉลิมพล มาลาคำ)- ขุนแผนญี่ปุ่น (เฉลิมพล มาลาคำ)- อย่าลืมอ้ายเด้อ (แมน มณีวรรณ)- ชมรมยาดอง (แมน มณีวรรณ)
และเพลงอื่น ๆ อีกมากมาย

**รายการวิทยุ**
 ทิดโสโปข่าว

**รางวัล**
 พ.ศ. 2534 - รางวัลกึ่งศตวรรษเพลงลูกทุ่งไทย ครั้งที่ 2- พ.ศ. 2551 - ศิลปินมรดกอีสาน สาขาวรรณศิลป์ (ประพันธ์เพลง) ประจำปี พ.ศ. 2551 จากมหาวิทยาลัยขอนแก่น

**เครื่องราชอิสริยาภรณ์**

**อ้างอิง**
หมวดหมู่:บุคคลที่เกิดในปี พ.ศ. 2485
หมวดหมู่:บุคคลที่เสียชีวิตในปี พ.ศ. 2565
หมวดหมู่:ข้าราชการพลเรือนชาวไทย
หมวดหมู่:นักแต่งเพลงลูกทุ่ง
หมวดหมู่:นักเขียนชาวไทย
หมวดหมู่:กวีชาวไทย
หมวดหมู่:บุคคลจากอำเภอเมืองอำนาจเจริญ
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:นักดนตรีชาวไทย